****

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKI NAČELNIK**

**KLASA: 406-01/23-03/6**

**URBROJ: 2103-15-03-23-2**

**U Šandrovcu, 03.02.2023.**

Na temelju članka 10. Pravilnika o jednostavnoj nabavi roba, usluga i radova te provedbi projektnih natječaja Općine Šandrovac (KLASA: 406-01/17-01/1, URBROJ: 2123-05-01-17-1 od 28.09.2017.) i članka 58. stavka 1. podstavka 6. Statuta Općine Šandrovac (“Općinski glasnik Općine Šandrovac” broj 01/2021, 06/2021), Općinski načelnik Općine Šandrovac dana 03.02.2023. godine upućuje

**P O Z I V**

**za dostavu ponuda za nabavu radova na izgradnji i asfaltiranju**

**nerazvrstane ceste Ravneš-Borovice-Kašljavac u Općini Šandrovac, faza 4.**

**evidencijski broj nabave 01/2023**

***I. Opći podaci o naručitelju i kontakt osobi naručitelja***

Javni naručitelj Općina Šandrovac, Bjelovarska 6, 43227 Šandrovac, MB:2580551, OIB: 35024150994, telefon 043/874128, fax: 043/874366, internetska stranica [www.sandrovac.hr](http://www.sandrovac.hr), email: opcina@sandrovac.hr, kontakt osoba: pročelnica Jedinstvenog upravnog odjela Općine Šandrovac, Ivana Fočić, dipl.iur. upućuje poziv za dostavu ponuda za nabavu radova na izgradnji i asfaltiranju nerazvrstane ceste Ravneš-Borovice-Kašljavacu Općini Šandrovac, faza 4., duljina 740m, u postupku jednostavne nabave 01/2023.

***II. Popis gospodarskih subjekata s kojima je naručitelj u sukobu interesa u smislu članka 76. Zakona o javnoj nabavi***

Temeljem članka 80. stavak 2. Zakona o javnoj nabavi („Narodne novine“ broj 120/16), ne postoje gospodarski subjekti s kojima je predstavnik naručitelja iz članka 76. stavka 2. točka 1. Zakona o javnoj nabavi („Narodne novine“, br. 120/16) ili s njim povezane osobe u sukobu interesa.

***III. Opis predmeta nabave, sadržaj ponude i troškovnika***

Predmet nabave su radovi na izgradnji i asfaltiranju nerazvrstane ceste Ravneš-Borovice-Kašljavac u Općini Šandrovac kako je to definirano ovi pozivom, ponudom i troškovnikom (Prilog 1 i 2), koji čini sastavni dio ovog poziva.

**Projektno-tehnička dokumentacija:** Projektno-tehnička dokumentacija: Glavni projekt T.D. 18-1/2016, rujan 2016. godine, koji je izradio Mplan d.o.o. iz Bjelovara, A.K. Miošića 5b, 43000 Bjelovar.

**Akt kojim je dozvoljena planirana aktivnost na projektu i tko ga je izdao:** Građevinska dozvola (KLASA: UP/I-361-03/19-01/000032, URBROJ: 2103/1-09-19-0002 od 01.02.2019.) izdana od Upravnog odjela za graditeljstvo, promet, prostorno uređenje i komunalnu infrastrukturu Bjelovarsko-bilogorske županije.

**Kratki opis postojećeg stanja:**

Cilj projekta je modernizacija nerazvrstane ceste Ravneš-Borovice-Kašljavac u duljini 740 metara, upisane na k.č.br.1021/1 i k.č.br. 1131, k.o. Ravneš kao javno dobro u općoj uporabi, vlasništvo općine Šandrovac.

Nerazvrstana cesta Ravneš-Borovice-Kašljavac je makadamska cesta, spaja susjedna naselja u općini Šandrovac. Pojedini dijelovi trase su oštećeni zbog otjecanja oborina i erozije tla, što otežava svakodnevne migracije mještana.

**Opis glavnih aktivnosti na projektu:**

nabava, doprema i ugradnja kamenog materijala i izrada asfaltnog sloja u duljini 740 m, širine 4m.

**CPV oznaka 45233120-6 - Radovi na izgradnji ceste.**

**Sadržaj ponude i troškovnika:**

Opis predmeta nabave nalazi se u Prilogu 2. koji je sastavni dio ovog Poziva.

Količina predmeta nabavenalazi se u Prilogu 2. koji je sastavni dio ovog Poziva.

Ponuditelj je dužan ponuditi cjelokupni predmet nabave, s obzirom da predmet nabave nije podijeljen u grupe.

Ponuditelj je dužan ispuniti sve stavke iz ponude i troškovnika.

Ponuda i troškovnik moraju biti potpisani i ovjereni pečatom na propisanom obrascu ovim javnim pozivom.

Ako ponuditelj ne ispuni ponudu u skladu sa zahtjevima iz ovoga Poziva na dostavu ponuda ili promijeni tekst ili količine navedene u Prilogu 2, smatrat će se da je takva ponuda nepotpuna i nevažeća te će ponuda biti odbijena.

Ponuda se izrađuje na hrvatskom jeziku i latiničnom pismu.

Valuta ponude je euro.

Cijena ponude se izražava u eurima i piše brojkama, bez PDV-a, koji se iskazuje zasebno iza cijene ponude.

Ponuditelj treba ispuniti sve stavke troškovnika i to jediničnu cijenu, ukupnu cijenu po stavci i cjelokupnog predmeta nabave.

U cijenu ponude su uračunati svi troškovi, popusti i izdaci ponuditelja u vezi predmeta nabave.

***IV. Redni broj nabave iz plana nabave***

Evidencijski broj nabave: 01/2023.

***V. Procijenjena vrijednost nabave***

Procijenjena vrijednost nabave radova iznosi 58.000,00 eura bez PDV-a.

***VI. Kriterij za odabir ponude***

Kriterij odabira ponude je najniža cijena ponude.

Najpovoljnijom ponudom smatrat će se prihvatljiva ponuda sposobnog ponuditelja prema traženim uvjetima i zahtjevima poziva, s najnižom ponuđenom cijenom za nabavu radova.

U slučaju da su dvije ili više ponuda jednako rangirane prema kriteriju odabira, naručitelj će odabrati ponudu koja je zaprimljena ranije.

Obzirom da naručitelj ne može koristiti pravo na pretporez, uspoređivat će se cijene ponuda s porezom na dodanu vrijednost.

***VII. Uvjeti i zahtjevi koje ponuditelj mora ispuniti***

Ponuditelj je dužan pridržavati se uvjeta i rokova iz ovog Poziva.

***Rok početka radova*** travanj - listopad 2023. godine ovisno o vremenskim uvjetima.

***Rok izvršenja radova*** je 30 dana od dana uvođenja u posao.

***Mjesto izvršenja radova*** je nerazvrstana cesta Općine Šandrovac, Bjelovarska 6, 43227 Šandrovac, Ravneš-Borovice-Kašljavac, k.č.br. 1021/1 i k.č.br. 1131, k.o. Ravneš.

***VIII. Rok valjanosti ponude***

Rok valjanosti ponude je 60 dana od dana otvaranja ponuda.

Ponude s kraćim rokom valjanosti bit će odbijene. Naručitelj može zatražiti od ponuditelja primjereno produženje roka valjanosti ponude.

***IX. Način izvršenja***

Nabava se provodi u postupku jednostavne nabave u skladu sa odredbama Pravilnika o jednostavnoj nabavi roba, usluga i radova te provedbi projektnih natječaja Općine Šandrovac.

Na temelju provedenog postupka jednostavne nabave sklapa se ugovor.

Ugovor potpisuje načelnik.

***X. Rok, način i uvjeti plaćanja***

Predujam je isključen kao i traženje od Naručitelja sredstava osiguranja plaćanja.

Naručitelj se obvezuje isporučitelju isplatiti iznos koji je obračunat temeljem ispostavljenog i ovjerenog računa u roku od 30 dana od dana zaprimanja i ovjere računa od strane ovlaštene osobe naručitelja na transakcijski račun isporučitelja.

Naručitelj ima pravo prigovora na račun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je naručitelj zaprimio pisano objašnjenje s otklonjenim uočenim nepravilnostima.

Na zakašnjele uplate odabrani ponuditelj (isporučitelj)ima pravo korisniku (naručitelju) obračunati zakonske zatezne kamate od dana dospijeća do dana plaćanja računa. U slučaju slanja opomena odabrani ponuditelj nema pravo na naplatu troškova opomena kao što ne može zaračunati nikakve dodatne troškove osim onih koji su već predviđeni ugovornim troškovnikom.

***XI. Dokazi sposobnosti i jamstva***

**Upis u sudski, obrtni, strukovni ili drugi odgovarajući registar u državi poslovnog**

**nastana gospodarskog subjekta**

Svaki ponuditelj mora u postupku javne nabave dokazati upis u sudski, obrtni, strukovni ili drugi odgovarajući registar u državi njegova poslovna nastana. Sposobnost za obavljanje profesionalne djelatnosti gospodarskog subjekta dokazuje se: izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

**Jamstvo za otklanjanje nedostataka u jamstvenom roku**

Za otklanjanje nedostataka koji bi se eventualno mogli pojaviti u jamstvenom roku, od najpovoljnijeg ponuđača sa kojim će se sklopiti ugovor o izvođenju radova traži se dostava zadužnice ovjerene kod javnog bilježnika, na iznos od 10% vrijednosti radova sa PDV-om odmah pri potpisivanju zapisnika o primopredaji radova. Izvođač odgovara za nedostatke građevine koji se tiču ispunjavanja zakonom određenih bitnih zahtjeva za građevinu ako se ti nedostaci pokažu za vrijeme od 2 godine od predaje i primitka radova sukladno Zakonu o obveznim odnosima („Narodne Novine“ 35/05, 41/08, 125/11, 78/15, 29/18, 126/21, 114/22, 156/22).

***XII. Rok za dostavu ponude***

Rok za dostavu ponuda iznosi 8 dana od dana objave poziva za dostavu ponuda.

Ponude se dostavljaju unutar roka za dostavu ponuda odnosno od 03. do 10. veljače 2023. godine do 15,00 sati.

***XIII. Način na koji se ponude dostavljaju, internetska adresa ili adresa na kojoj se može preuzeti dodatna dokumentacija***

Ponude se dostavljaju osobno i neposredno na zapisnik ili preporučeno poštom u zatvorenoj omotnici na adresu naručitelja. Na omotnici treba naznačiti „Ne otvaraj – jednostavna nabava“

Za vrijeme roka za dostavu ponuda, gospodarski subjekti mogu zahtijevati dodatne informacije i objašnjenja vezana uz poziv za prikupljanje ponuda, a javni naručitelj dužan je dodatne informacije i objašnjenja bez odgode staviti na raspolaganje gospodarskim subjektima, na isti način kao i poziv za prikupljanje ponuda i na web stranici općine Šandrovac www.sandrovac.hr.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Nepotpune ponude odnosno ponude koje ne sadrže sve isprave navedene u ovom pozivu smatrat će se nepravovaljanima i neprihvatljivima.

***XIV. Otvaranje ponuda***

Otvaranje ponuda nije javno.

Ponude se otvaraju prema rednom broju iz upisnika o zaprimanju ponuda.

Ako je dostavljena izmjena i/ili dopuna ponude, prvo će se otvoriti izmjena i/ili dopuna ponude te potom osnovna ponuda.

Ponude će otvoriti najmanje dva člana stručnog povjerenstva naručitelja.

Za svaku otvorenu ponudu utvrdit će se je li potpisana, od koliko je dijelova izrađena te će se iz nje naglas pročitati: a. naziv i sjedište ponuditelja, b. naziv predmeta nabave na koju se ponuda odnosi, c. cijena ponude bez poreza na dodanu vrijednost i cijena ponude s porezom na dodanu vrijednost.

O otvaranju ponuda sastavit će se zapisnik koji će se ponuditeljima u postupku dostaviti na njihov pisani zahtjev.

Ovlašteni predstavnici ponuditelja mogu dati primjedbe na postupak javnog otvaranja ponuda, a ako netko od nazočnih ovlaštenih predstavnika ponuditelja odbije potpisati zapisnik, naručitelj će o tome sastaviti bilješku koja će se priložiti zapisniku.

***XV. Pregled i ocjena ponuda i odabir ponuda***

Povjerenstvo Općine Šandrovac na osnovi rezultata pregleda i ocjene ponuda sastavlja zapisnik o pregledu i ocjeni ponuda.

Za odabir ponude je dovoljna jedna pristigla ponuda koja udovoljava svim traženim uvjetima naručitelja.

Općinski načelnik na temelju rezultata pregleda i ocjene ponuda donosi Odluku o odabiru najpovoljnije ponude koja se temelji na kriteriju za odabir ponude.

Obavijest o odabiru ili ne odabiru ponude naručitelj je obvezan bez odgode istovremeno dostaviti svakom ponuditelju na dokaziv način (dostavnica, povratnica, izvješće o uspješnom slanju telefaksom, potvrda e-mailom) u primjerenom roku od 8 dana po proteku roka za dostavu ponude.

***XVI. Adresa na koju se dostavljaju ponude***

Ponude se dostavljaju na adresu Općine Šandrovac, Bjelovarska 6, 43227 Šandrovac, osobno i neposredno na zapisnik ili preporučeno poštom u zatvorenoj omotnici. Na omotnici treba naznačiti: naziv ponuditelja, naziv naručitelja, predmet nabave i „Ne otvaraj – jednostavna nabava“.

***XVII. Poziv na dostavu ponuda dostavlja se na sljedeće adrese osobno:***

### 1. **PODUZEĆE ZA CESTE** d.o.o., Bilogorska 43, 43000 Bjelovar, pzc@pzc-bjelovar.hr

### **2.** CESTE d.d., Josipa Jelačića 2, 43000 Bjelovar, tehnicka.priprema@ceste-bjelovar.hr

3. FRIO d.o.o., Galovac 5, 43000 Bjelovar, [frio.bjelovar@gmail.com](mailto:frio.bjelovar@gmail.com)

***XIII. Datum objave poziva na internetskim stranicama***

Rok za dostavu ponuda je 8 dana od dana dostave poziva strankama - od 03. do 10. veljače 2023. godine.

Datum objave poziva na web stranici www.sandrovac.hr: 03. veljače 2023. godine.

Datum obavijesti: 03. veljače 2023. godine.

Općinski načelnik općine Šandrovac

Dario Halauš, struč.spec.ing.agr.

**PONUDBENI LIST** *PRILOG 1*

|  |  |  |
| --- | --- | --- |
| Naziv naručitelja | | **Općina Šandrovac** |
| Adresa sjedišta | | **Bjelovarska 6, 43227 Šandrovac** |
| Matični broj i OIB | | **MBS: 02580551 OIB:35024150994** |
| Predmet nabave | | **Nabava radova na izgradnji i asfaltiranju nerazvrstane ceste Ravneš-Borovice-Kašljavac faza 4.**  **u postupku jednostavne nabave broj 01/2023** |
| 1. | Naziv ponuditelja |  |
| 2. | Sjedište ponuditelja |  |
| 3. | OIB |  |
| 4. | IBAN |  |
| 5. | Ponuditelj je u sustavu  PDV-a (zaokružiti) | DA NE |
| 6. | Adresa za dostavu pošte |  |
| 7. | Adresa e-pošte |  |
| 8. | Broj telefona |  |
| 9. | Ovlaštena osoba ponuditelja |  |
| 10. | Kontakt osoba ponuditelja |  |
| 11. | Cijena ponude bez PDV-a u eurima |  |
| 12. | Iznos PDV-a u eurima |  |
| 13. | Cijena ponude s PDV-om u eurima |  |
| 14. | Rok valjanosti ponude |  |
| 15. | Rok početka radova |  |
| 16. | Rok završetka radova |  |
| 17. | Broj ponude |  |
| 18. | Mjesto i datum izdavanja |  |
| Ovjera ponuditelja  (ime, prezime i potpis ovlaštene osobe, pečat) | |  |

*PRILOG 2*

|  |  |
| --- | --- |
| Naziv naručitelja | **Općina Šandrovac** |
| Adresa sjedišta | **Bjelovarska 6, 43227 Šandrovac** |
| Matični broj i OIB | **MBS: 02580551 OIB:35024150994** |
| Predmet nabave | **Nabava radova na izgradnji i asfaltiranju**  **nerazvrstane ceste Ravneš-Borovice-Kašljavac faza 4**  **u postupku jednostavne nabave broj 01/2023** |
| Procijenjena vrijednost nabave | **58.000,00 eura bez PDV-a** |

**TROŠKOVNIK**

|  |  |  |  |  |  |
| --- | --- | --- | --- | --- | --- |
| **REDNI BROJ** | **NAZIV** | **JEDINICA MJERE** | **KOLIČINA** | **JEDINIČNA CIJENA** | **IZNOS** |
| **1** | **Nabava, doprema i ugradnja kamenog materijala tucanik 0/60 prosječne debljine 25cm u zbijenom stanju.**  **740m** | **M3** | **925,00** |  |  |
| **2** | **Izrada asfaltnog sloja AC 16 surf 50/70, AG6 M4 debljine 6,0 cm u uvaljanom stanju. U cijeni su sadržani troškovi nabave materijala, proizvodnje, prijevoza i ugradnje asfaltne mješavine.**  **740m** | **M2** | **2.960,00** |  |  |
| **UKUPNA CIJENA PONUDE BEZ PDV-A U EURIMA:** | | | | |  |
| **UKUPNI IZNOS PDV-A U EURIMA:** | | | | |  |
| **UKUPNA CIJENA PONUDE S PDV-OM U EURIMA:** | | | | |  |